زراعت اور کاشتکاروں کی فلاح و بہبود کی وزارت
مرکزی وزیر نریندر سنگھ تومر نے پی ایم- کسان اسکیم کے تحت اعلی کارکردگی کا مظاہرہ کرنے والی ریاستوں اور اضلاع کو ایوارڈزتقسیم کئے
کسانوں کی سخت محنت ملک کو کسی بھی بحران سے نکالنے کی صلاحیت رکھتی ہے؛ نریندر سنگھ تومر
کرناٹک کو آدھار کی تصدیق والے مستفیدین کے سب سے زیادہ تناسب کے لئے ایوارڈ سے نوازا گیا
مہاراشٹر کو ذاتی طور پر تصدیق اور شکایات کے ازالے میں بہترین کارکردگی کے لئے ایوارڈ دیا گیا
اترپردیش کو پی ایم- کسان اسکیم کو تیزی کے ساتھ نافذ کرنے کے لئے ایوارڈ سے نوازا گیا
نئی دہلی-24فروری/زراعت اور کسانوں کی بہبود،دیہی ترقیات، پنچایتی راج اور خوراک کی ڈبہ بندی کی صنعتوں کے مرکزی وزیرجناب نریندر سنگھ تومر نے آج پردھان منتری کسان سمان ندھی اسکیم کے نفاذ کے سلسلے میں مثالی کام کرنے پر اعلی کارکردگی کا مظاہرہ کرنے والی ریاستوں اور اضلاع کو ایوارڈز عطا کئے۔ وزیر موصوف نے آج نئی دہلی میں پی ایم- کسان اسکیم کے دو سال مکمل ہونے کاجشن منانے کے لئے منعقدہ ایک تقریب میں یہ ایوارڈز عطا کئے۔ریاستوں/ مرکز کے زیر انتظام علاقوں کو اعداد وشمار کی اصلاح، کسانوں کی شکایات کے ازالے، وقت پر ذاتی طور پر تصدیق کے عمل جیسے معیارات کی بنیاد پر یہ ایوارڈز دیئے گئے ۔
پی ایم- کسان کو ایک تاریخی اسکیم قرار دیتے ہوئے جناب تومر نے کہا کہ اس اسکیم کے نفاذ سے لے کر 24 فروری 2021 کی تاریخ تک 10.75 کروڑ سے زائد مستفیدین کو115638.87 کروڑ روپے کے فوائد منتقل کئے گئے۔انہوں نے مزید کہا کہ آئندہ کی نسلیں زرعی سیکٹر میں اس پہل کو ایک سنگ میل کے طور پر یاد رکھیں گی۔
کسانوں کی سخت محنت کی تعریف کرتے ہوئے وزیر موصوف نے کووڈ وباء کے دوران کسانوں کے تعاون کو یاد کیا۔ انہوں نے کہا کہ مشکلات سے قطعی نظر کسانوں کی سخت محنت ملک کو کسی بھی بحران سے نکالنے کی صلاحیت رکھتی ہے۔
جناب تومر نے کسانوں اور زرعی سیکٹر کی بہتری اور ترقی کے لئے وزیراعظم جناب نریندر مودی کے ویژن کے لئے ان کا شکریہ ادا کیا۔انہوں نے ان تمام ریاستی حکومتوں کا بھی شکریہ ادا کیا جنہوں نے اپنی اپنی ریاستوں میں اسکیموں کو لاگو کرنے کے لئے ضروری ا قدامات کئے ہیں۔
اس اسکیم کے تحت خاطر خواہ بجٹ مختص کرنے کے بارے میں گفتگو کرتے ہوئے انہوں نے ریاستی حکومتوں سے درخواست کی کہ وہ اپنی ریاستوں میں مستفیدین کے اندراج کے لئے مہم چلائے تاکہ کوئی بھی ضرورت مند کسان اس اسکیم کے فوائد سے محروم نہ رہ سکے۔
زراعت اور کسانوں کی بہبود کی وزارت کے سکریٹری جناب سنجے اگروال نے اس اسکیم کے نفاذ اور اعداد وشمار کی وصولی مہم میں ان کے تعاون کے لئے ریاستی حکومتوں کا شکریہ ادا کیا۔ انہوں نے کہا کہ یہ ایک تاریخی ریکارڈ ہے کہ اسکیم کے آغاز سے صرف 18 دنوں کے اندر ایک کروڑ سے زیادہ مستفیدین کو اسکیم میں شامل کیا گیا۔
اس موقع پر زراعت اور کسانوں کی بہبود کے وزیرمملکت جناب کیلاش چودھری، کرناٹک، اترپردیش، ہریانہ، ہماچل پردیش، مہاراشٹر اور اروناچل پردیش کے وزراء جوائنٹ سکریٹری اور پی ایم- کسان کے سی ای او جناب وویک اگروال کے علاوہ مختلف ریاستی حکومتوں کے نوڈل افسران موجود تھے۔
اس پروگرام کے دوران درج ذیل زمروں میں ایوارڈز دیئے گئے:
ریاستوں/ مرکز کے زیر انتظام علاقوں کو ایوارڈز
|
|
پیرا میٹر
|
|
زمرہ
|
|
ریاست
|
|
وضاحت
|
|
تصدیق شدہ آدھار والے مستفیدین کا سب سے زیادہ تناسب
|
|
دیگر ریاستیں
|
|
کرناٹک
|
|
97 فیصد تصدیق شدہ آدھار ڈیٹا،-کرناٹک میں 90 فیصد سے زیادہ مستفیدین کو آدھار پر مبنی ادائیگی نظام کے ذریعہ فوائد دیئے جارہے ہیں۔
|
|
ذاتی طور پر تصدیق اور شکایات کے ازالے میں بہترین کارکردگی
|
|
مہاراشٹر
|
|
ذاتی طور پر تصدیق مکمل-99 فیصد
شکایات کاازالہ-60 فیصد
|
|
سب سے زیادہ تیزی کے ساتھ کے نفاذ
|
|
اترپردیش
|
|
دسمبر 2018 تا مارچ 2019 کی مدت کے دوران تقریباً 1.53 کروڑ کسانوں کااندراج کیا گیا
|
|
تصدیق شدہ آدھار والے مستفیدین کا سب سے زیادہ تناسب
|
|
شمال مشرقی ریاستیں اور پہاڑی علاقے
|
|
ارونا چل پردیش
|
|
آدھار کی تصدیق98 فیصد ہے
|
|
ذاتی طور پر تصدیق اور شکایات کے ازالے میں بہترین کارکردگی
|
||
|
ہماچل پردیش
ذاتی طور پر تصدیق مکمل-75 فیصد
شکایات کاازالہ-56 فیصد
اضلاع کو ایوارڈز
|
|
پیرا میٹر
|
|
زمرہ
|
|
ضلع
|
|
تصدیق شدہ آدھار اور کسانوں کو ادائیگی
|
|
دیگر ریاستیں
|
|
- روپ نگر
- کوروکشیتر
- بلاسپور
|
|
شمال مشرقی ریاستیں/ پہاڑی علاقے
|
|
- لاہول اور اسپیتی
- ادھم سنگھ نگر
|
|
شکایات کاازالہ
|
|
دیگر ریاستیں
|
|
- پونے
- دوہاد
- ایس پی ایس آر
|
|
شمال مشرقی ریاستیں/ پہاڑی علاقے
|
|
- نینی تال
- سرمور( ہماچل پردیش
|
|
ذاتی طور پر تصدیق
|
|
دیگر ریاستیں
|
|
|
|
شمال مشرقی ریاستیں/ پہاڑی علاقے
|
|
- کانگڑا
- دہرا دون
اسکیم کے بارے میں:
ملک بھر میں چھوٹے اور حاشیہ پر رہنے والے کسانوں  کے خاندان مالی امداد فراہم کرنے کے مقصد سے24فروری 2019 کو پردھان منتری کسان سمان ندھی اسکیم شروع کی گئی تھی۔ تاکہ وہ زراعت سے متعلق اخراجات اور متعلقہ سرگرمیوں کے ساتھ ساتھ گھریلو ضرورتوں کے اخراجات برداشت کرنے کے قابل ہوسکیں۔یکم دسمبر 2018 کی تاریخ سے نافذ العمل اسکیم کامقصد 2 ہیکیٹر تک کی قابل کاشت اراضی کے کسانوں کے کنبوں کو 6 ہزار روپے سالانہ فراہم کرنا ہے۔ اس اسکیم کے تحت مرکزی حکومت کی جانب سے 6 ہزار روپے کی مالی امداد ، اسکیم کے نفاذ سے لے کر اب تک فوائد کی براہ راست منتقلی کے ذریعہ مستحق کسانوں کے بینک اکاؤنٹس میں براہ راست طریقے سے 2 ہزار روپے ، 4 مہینے کی3 قسطوں میں دی جارہی ہے۔
مستحق افراد کی اہلیت کے سلسلے میں ان کی شناخت کے لئے کٹ آف تاریخ یکم فروری 2019 میں ہے۔ مستفیدین کی شناخت کی پوری ذمہ داری ریاستوں/ مرکز کے زیر انتظام علاقوں کی حکومتوں پر عائد ہوتی ہے۔اس اسکیم کے لئے ایک خصوصی ویب پورٹل www.pmkisan.gov.in شروع کیا گیا تھا۔مستفیدین کو مالی فوائد پی ایم- کسان ویب پورٹل پر ریاستی حکومتوں کے ذریعہ تیار کردہ اور اپ لوڈ کردہ کسانوں کے ڈیٹا کی بنیاد پر جاری کئے جاتے ہیں۔ مستفیدین چار مہینے کی مدت سے اپنے فوائد پانے کے مستحق ہیں۔اس کے لئے ان کا نام ریاستی نوڈل آفیسر کے ذریعہ پی ایم- کسان پورٹل پر اپ لوڈ کیاجاتا ہے۔
پی ایم- کسان اسکیم کو اس کے نفاد کی پیش رفت اور وقت گزرنے کے ساتھ اس کی کارکردگی کے ساتھ اسکیم کی شکل، حالات اور میکنزم میں مسلسل بہترین / تبدیلی کے ساتھ عمل میں لایا جارہا ہے۔کاشتکار برادری کی جانب سے زبردست رد عمل کے سبب اس اسکیم کے مینڈیٹ کو مزید توسیع دی گئی ہے تاکہ تمام کاشتکاروں کو ان کی زمین کے سائز سے قطع نظر اس اسکیم میں شامل کیا جاسکے۔ترمیم شدہ اسکیم یکم اپریل 2019 کی تاریخ سے نافذ العمل ہے۔